S-3071/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. júní 2021, á hendur G-x-x M-x-x, kt. [...], [...], [...]og L-kvk-þgf M-x-x, kt. [...], [...], [...], fyrir eftirtalin hegningarlagabrot: 1. fjársvik, með því að hafa í félagi, sunnudaginn 22. desember 2019, í verslun IKEA að Kauptúni í Garðabæ, svikið út vörur að fjárhæð kr. 73.545 með því að hafa afgreitt sig sjálf um eftirgreindar sex vörur á sjálfsafgreiðslukassa án þess að greiða fullt verð fyrir vörurnar, en ákærðu komu fyrir eða nýttu sér að strikamerkjum af ódýrari vörum, fimm Bumerang axlahlífum, einu Fullkomlig viskustykki og einni Skanka pönnu samtals að verðmæti kr. 2.315, hafði verið komið fyrir á umbúðum varanna. Með þessum hætti fengu ákærðu eftirgreindar vörur, samtals að fjárhæð kr. 75.860, gegn greiðslu alls kr. 2.315. Með háttseminni vöktu og hagnýttu ákærðu sér þá röngu hugmynd starfsmanna IKEA að þau hefðu greitt fullt verð fyrir vörurnar með tilheyrandi fjártjóni fyrir verslunina. Fjársvikin sundurliðast með svofelldum hætti:

1

Tilvik Vörunúmer Vara Verð vöru 1. 10357589/30435157 Symfonisk lampi 34.9502. 90232840 Senior pottur með loki 5.9905. 50270179 Trovärdig panna 4.4906. 10405731 Evedal borðlampi 24.990

Samtals kr: 75.860

Samtals greitt kr: 2.315

Mismunur kr: 73.545

Telst þetta varða við 248. gr. almennra hegningarlaga nr. 19/1940.

2. Þjófnað, með því að hafa í félagi, sunnudaginn 22. desember 2019, í verslun Nettó við Fiskislóð í Reykjavík, stolið sex pakkningum af nautakjöti, samtals að verðmætikr. 28.083.

Telst þetta varða við 244. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.

Ákærðu sóttu ekki þing við þingfestingu málsins og höfðu ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði G-x-x er fæddur í [...]. Samkvæmt framlögðu sakavottorði, dagsettu 1. júní 2021, hefur hann ekki áður sætt refsingu og horfir það til málsbóta, sbr. 5. tölul. 1. mgr. 70. gr. almennra hegningarlaga nr. 19/1940. Ákærða L-x-x er fædd í [...]. Samkvæmt framlögðu sakavottorði, dagsettu 1. júní 2021, hefur hún einu sinni áður sætt refsingu en með lögreglustjórasátt 19. september 2019 var henni gert að greiða sekt fyrir umferðarlagabrot. Til refsiþyngingar horfir að brot það sem ákærðu eru nú sakfelld fyrir ber það með sér að um samverknað hafi verið að ræða, sbr. 2. mgr. 70. gr. almennra hegningarlaga nr. 19/1940. Þá er einnig litið til þess að eðli brotsins bendir til hærra stigs ásetnings, sbr. 6. tölul. 1. mgr. 70. gr. laga nr. 19/1940.

Með hliðsjón af framangreindu og sakarefni málsins þykir refsing ákærða G-x-x hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af framangreindu og sakarefni málsins þykir refsing ákærðu L-kvk-ef hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir S-kvk-þf H. B-x-x aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-x-x M-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða, L-x-x M-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

S-kvk-nf D-kvk-nf J-kvk-nf